CELEX: E2017P0001(02)
Language: sk
Date: 2019-03-28 00:00:00
Title: Žaloba kraja Aust-Agder podaná 28. marca 2019 proti spoločnosti Konkurrenten.no AS (Vec E-1/17 COSTS 2)

11.7.2019   
            
            
               SK
            
            
               Úradný vestník Európskej únie
            
            
               C 233/7
            
         
      Žaloba kraja Aust-Agder podaná 28. marca 2019 proti spoločnosti Konkurrenten.no AS
      (Vec E-1/17 COSTS 2)
      (2019/C 233/06)
      Kraj Aust-Agder, ktorý zastupujú Bjørnar Alterskjær a Amie Eliassen, advokáti z advokátskej kancelárie Kluge Advokatfirma AS, Bryggegata 6, Postboks 1548 Vika, 0117 Oslo, Nórsko, podal 28. marca 2019 na Súd EZVO žalobu proti spoločnosti Konkurrenten.no AS.
      Žalobca žiada Súd EZVO, aby vydal toto uznesenie:
      
                  1.
               
               
                  Celková suma trov konania, ktorú má uhradiť spoločnosť Konkurrenten.no AS kraju Aust-Agder, sa stanovuje na 403 430,92 NOK. Táto suma sa prepočíta na eurá na základe oficiálnych sadzieb Európskej centrálnej banky v deň oznámenia uznesenia.
               
            
                  2.
               
               
                  Z uvedenej sumy sa odo dňa oznámenia tohto uznesenia až do dňa úhrady budú počítať úroky z omeškania; uplatniteľná úroková sadzba sa vypočíta na základe úrokovej sadzby, ktorú uplatňuje Európska centrálna banka na svoje hlavné refinančné operácie a ktorá je platná v prvý kalendárny deň mesiaca splatnosti pohľadávky, pričom sa zvýši o 3,5 percentuálneho bodu.
               
            
         Právna a skutková podstata veci a právny základ žaloby:
      
      
                  —
               
               
                  Spoločnosť Konkurrenten.no AS podala 11. januára 2017 na Súd EZVO žalobu proti rozhodnutiu Dozorného úradu EZVO č. 179/15/COL zo 7. mája 2015. Žalobca podal návrh na vstup do konania vo veci E-1/17 Konkurrenten.no AS/Dozorný úrad EZVO ako vedľajší účastník, čo mu bolo umožnené uznesením predsedu z 12. júla 2017.
               
            
                  —
               
               
                  V článku 70 ods. 1 rokovacieho poriadku Súdu EZVO sa stanovuje:
                  
                     
                        „V prípade sporu týkajúceho sa nahraditeľných trov konania súd rozhoduje, na žiadosť dotknutej strany konania a po vypočutí pripomienok protistrany, prostredníctvom uznesenia.“
                     
                  
               
            
                  —
               
               
                  V uznesení vo veci E-1/17 Súd EZVO uložil spoločnosti Konkurrenten.no AS náhradu trov, ktoré vznikli žalobcovi.